Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 7 เม.ย.65
Daily Focus - บล.ฟินันเซีย ไซรัส ประจำวันที่ 7 เม.ย.65
7 เม.ย. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET อ่อนตัวลงทดสอบระดับ 1,685-1,690 จุดจากบรรยากาศการลงทุนที่เป็นลบหลังรายงานการประชุม FED ระบุว่ากรรมการเห็นพ้องการเร่งขึ้นดอกเบี้ย 0.5% ในการประชุมครั้งหน้า รวมถึงเริ่มลดขนาดงบดุลวงเงิน US$9.5 หมื่นลานต่อเดือน ส่งผลให้สินทรัพย์เสี่ยงโดยเฉพาะหุ้นกลุ่ม Growth และ Tech ถูกเทขาย
ขณะที่ราคาน้ำมันดิบปรับตัวลงแรงหลังสมาชิกอื่นใน IEA เตรียมปล่อยน้ำมันจากคลังสำรองออกมาตามสหรัฐฯ ประเมินว่า SET Index อาจถูกกระทบในช่วงสั้น 1-2 เดือนนี้และดัชนีมีโอกาสพักฐานลงหาระดับ 1,600-1,650+- จุด แต่ยังคงมุมมองเชิงบวกต่อกระแสเงินทุนที่จะไหลเข้าในระยะกลาง-ยาวเพราะช่วง 2 ปีที่ผ่านมาเม็ดเงินจากการอัดฉีดของธนาคารกลางต่างๆ ไม่ได้ไหลเข้าตลาดหุ้นไทย
ด้านเศรษฐกิจในประเทศอยู่ในช่วงเร่งตัวโดยเฉพาะภาคการท่องเที่ยวที่ฟื้นในครึ่งปีหลัง จึงยังมองจังหวะอ่อนตัวของดัชนีลงหากรอบคาดการณ์เป็นโอกาสในการ “ทยอยสะสม” เพื่อถือลงทุน โดยยังคงเน้นกลุ่ม Value และ Domestic Play ที่มี PER/PBV ต่ำ ทนทานต่อภาวะเงินเฟ้อและนโยบายการเงินโดยเฉพาะ FED ที่จะตึงตัวเร็วได้ดี เรายังชอบกลุ่ม ธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น
สำหรับหุ้นเด่นวันนี้ : TACC แนะนำ “ซื้อ” ราคาเป้าหมาย 8.70 บาท ระยะสั้นแนวโน้มกำไรครึ่งปีแรกยังดูดีและเข้า High Season โดยรายได้เติบโตทั้งจากธุรกิจเครื่องดื่มทั้ง 7-11 และ Non 7-11 รวมถึงธุรกิจ Character ที่ดีขึ้น ส่วนฝั่งต้นทุนยังกระทบไม่มาก
ด้านผู้บริหารยังตั้งเป้ารายได้ปีนี้โต 10-15% เร่งตัวตามการ Reopening และการใช้ชีวิตที่ปกติมากขึ้น ส่วนฝั่งต้นทุนหากครึ่งปีหลังยังไม่ผ่อนคลายอาจพิจารณาปรับขึ้นราคาขาย โดยยังคาดกำไรปีนี้โตแข็งแรง +9% จากปีก่อน ให้แนวรับ 7.40-7.30 บาท แนวต้าน 7.55//7.80-8 บาท